KTB ปฏิเสธข่าวลือซื้อกิจการ-ควบรวม TMB-แบงก์ธนชาต
KTB ปฏิเสธข่าวลือซื้อกิจการ-ควบรวม TMB-แบงก์ธนชาต ยันยังไม่มีแผนซื้อกิจการหรือควบรวมกิจการกับธนาคารใดๆ ทั้งสิ้น
1 ก.พ. 2559

นายวรภัค ธันยาวงษ์ กรรมการผู้จัดการใหญ่ ธนาคารกรุงไทย จำกัด (มหาชน) หรือ KTB เปิดเผยว่า สำหรับกระแสข่าวลือว่าอาจถูกจับควบรวมกับธนาคารทหารไทย จำกัด (มหาชน) หรือ TMB และธนาคารธนชาต(TBANK) เพื่อความแข็งแกรงนั้น ทั้งนี้ ธนาคารยังไม่มีแผนซื้อกิจการหรือควบรวมกิจการกับธนาคารใดๆ ทั้งสิ้น
“ณ วันนี้เรายังมี gap คู่เทียบ ทั้งในเรื่องความสามารถในการทำกำไร และที่สำคัญราคาหุ้นที่ยังไม่แข็งแรงพอที่จะเอื้ออำนวยให้ไปควบรวมซื้อกิจการของธนาคารอื่น โดยภารกิจหลักของธนาคารในขณะนี้คือทำธนาคารกรุงไทยในประเทศไทยให้แข็งแกร่งเสียก่อน”นายวรภัค กล่าว
อย่างไรก็ตาม นายวรภัค กล่าวยอมรับว่า การที่ธนาคารของไทยจะก้าวขึ้นไปสู่การเป็นธนาคารในระดับภูมิภาคนั้น การเปิดทีละสาขาไม่ทันกิน แต่ควรจะขยายด้วยการไป takeover ธนาคารในต่างประเทศเพื่อจะขยายธุรกิจ
แต่อุปสรรคของธนาคารของไทยคือขนาดที่ยังเล็กเมื่อเทียบกับคู่แข่งในภูมิภาค ดังนั้น หากธนาคารของไทย รวมถึงธนาคารกรุงไทยเอง จะขยายสู่ภูมิภาคอาจจะต้องเริ่มต้นที่การสร้างขนาดของกิจการภายในประเทศให้ใหญ่ขึ้นก่อน นั่นก็คือ domestic consolidation d